b'\n_START_ARTICLE_\nCalibru\n_START_PARAGRAPH_\n\xc3\x8en domeniul armamentului incluz\xc3\xa2nd \xc8\x99i arme de foc, calibrul este aproximativ diametrul interior al \xc8\x9bevii de expulzare a proiectilului, dar termenul este folosit \xc8\x99i pentru a specifica diametrul exterior al cartu\xc8\x99ului. Calibrul exprimat \xc3\xaen unit\xc4\x83\xc8\x9bi metrice se distinge printr-un x pus \xc3\xaentre diametrul \xc8\x99i lungimea carcasei exprimate \xc3\xaen mm. de exemplu: 7.62\xc3\x9751mm NATO._NEWLINE_\xc3\x8en Europa pentru arme conven\xc8\x9bionale \xc3\xaen cazul cartu\xc8\x99elor calibrul este de obicei exprimat \xc3\xaen milimetri, anglo-saxonii m\xc4\x83sur\xc3\xa2nd calibrul \xc3\xaen subdiviziuni ale \xc8\x9bolului (inch) (1 \xc8\x9bol = 25,4 mm). \xc3\x8en cazul \xc3\xaen care \xc3\xaen Europa se folosesc cartu\xc8\x99e cu marcare american\xc4\x83, atunci se ia \xc3\xaen considerare sistemul de m\xc4\x83sur\xc4\x83 american.\n_START_SECTION_\nCalibrul armelor cu \xc8\x9beava ghintuit\xc4\x83\n_START_PARAGRAPH_\n\xc3\x8en cazul \xc8\x9bevilor ghintuite calibrul \xc8\x9bevii se determin\xc4\x83 prin m\xc4\x83surarea distan\xc8\x9bei dintre dou\xc4\x83 plinuri opuse.'